**191/2015.( VI.15.) sz. GVB határozat**

1./ A Bizottság - Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 11. § b.) pontja**,**  valamint a polgárőrségről és a polgárőri tevékenység szabályairól szóló 2011. évi CLXV. törvény 3. § (1) és 26. § (4) bekezdéseiben foglaltak alapján a szombathelyi 10020/8/A/30 hrsz-ú, természetben a Brenner Tóbiás körút 12. fsz. 2. szám alatti ingatlanban található 40 m2 üzlethelyiség ingyenes használatát 2015. július 1. napjától 2016 július 1. napjáig engedélyezi a Claudius Polgárőr Egyesület (a továbbiakban: használó) részére működésének elősegítése céljából.

A Bizottság megállapítja, hogy a bérleti díj 1000 Ft/hó/m2 lenne, azonban a Claudius Polgárőr Egyesület részére ingyenes használatot biztosít az alábbi feltételekkel:

* **az ingyenes használati jogviszony időtartama 2015. július 1. napjától 1 évig terjedő határozott időtartam,**
* a helyiségcsoport fenntartásával, üzemeltetésével kapcsolatos költségek a használót terhelik, amennyiben az ingyenes használatot ÁFA terheli (szakvélemény alapján), annak megfizetése is a használót terheli,
* a használó a helyiségcsoportot kizárólag a feladatainak ellátására, iroda céljára használhatja,
* a használó a helyiségcsoport használatát másnak nem engedheti át,
* a helyiségcsoportot az abban folytatni kívánt tevékenység gyakorlásához szükséges módon a használó saját költségén kialakíthatja, berendezheti és felszerelheti, az ehhez és a tevékenysége gyakorlásához esetlegesen szükséges hatósági engedélyek beszerzése a használó kötelezettsége,
* a használó a térítésmentes használat megszűnésekor ráfordításainak, illetve azok időarányos részének megtérítésére nem tarthat igényt, a helyiségcsoportot kiürítve és tisztán, átadáskori állapotban és felszereltséggel köteles visszaadni.

2./ A Bizottság felhatalmazza a polgármestert, hogy a Claudius Polgárőr Egyesülettel az ingyenes használatra vonatkozó megállapodást megkösse.

**Felelős**: dr. Puskás Tivadar polgármester

 Illés Károly alpolgármester

 Dr. Károlyi Ákos jegyzői feladatokat ellátó aljegyző

 (A végrehajtásért:

 Lakézi Gábor, a Városüzemeltetési Osztály vezetője

Németh Gábor, a SZOVA Zrt. vezérigazgatója)

**Határidő**: Azonnal!